2. ลักษณะการประกอบธุรกิจ

2.1) ประวัติความเป็นมา

  ปี 2541 บริษัทฯ ก่อตั้งขึ้น ณ วันที่ 17 มิถุนายน 2541 ในชื่อ “บริษัท เอ็มแอนด์วี ดิสทริบิวชั่น
  จำกัด” ด้วยทุนจดทะเบียน 1 ล้านบาท และได้มีการเพิ่มทุนเป็น 5 ล้านบาทในเดือนธันวาคม

  ปี 2542 บริษัทฯ ได้รับการสนับสนุนจากกลุ่ม SiS
  ที่เล็งเห็นศักยภาพการเติบโตด้านไอทีในประเทศไทย โดยได้เข้ามาร่วมทุนในสัดส่วนร้อยละ 49
  ของทุนชำระแล้วผ่านบริษัท Maxima Technology Limited ซึ่งเป็นบริษัทในกลุ่ม, SiS
  เป็นกลุ่มธุรกิจที่มีความชำนาญทางด้านธุรกิจขายส่งอุปกรณ์คอมพิวเตอร์ (“IT Distribution”)
  ที่มีเครือข่ายครอบคลุมทั้งในฮ่องกง สิงคโปร์ มาเลเซีย จีน โดยบริษัทแกนที่สำคัญคือ SiS
  International Limited ซึ่งดำเนินธุรกิจขายส่งอุปกรณ์คอมพิวเตอร์
  ในประเทศฮ่องกงมาตั้งแต่ปี 2528 และต่อมาบริษัทแม่ (SiS International Holdings
  Ltd.) ได้เข้าจดทะเบียนในตลาดหลักทรัพย์ฮ่องกงในปี 2535 โดยบริษัทฯ
  ได้ผู้บริหารที่มีประสบการณ์ในธุรกิจขายส่งอุปกรณ์คอมพิวเตอร์ในประเทศไทยมานาน คือ
  นายสมชัย สิทธิชัยศรีชาติ และนายสมบัติ ปังศรีนนท์ ที่เป็นหุ้นส่วนร่วมก่อตั้งมาเป็นผู้บริหาร
  และเปลี่ยนแปลงชื่อบริษัทฯ เป็น “บริษัท เอสไอเอส ดิสทริบิวชั่น (ประเทศไทย) จำกัด”
  ในเดือนเมษายน มีการเพิ่มทุนจดทะเบียนเป็น 60 ล้านบาทในเดือนธันวาคม มีสำนักงานอยู่ที่ชั้น
  4 อาคารชำนาญเพ็ญชาติ (1,300 ตารางเมตร) และมีคลังสินค้าอยู่ที่ชั้น Ground (1,100
  ตารางเมตร) ในอาคารเดียวกัน โดยมีนายสมชัย สิทธิชัยศรีชาติ
  ดำรงตำแหน่งกรรมการผู้จัดการ และนายสมบัติ ปังศรีนนท์ ดำรงตำแหน่งกรรมการบริหาร

  เนื่องจาก SiS International Limited ดำเนินธุรกิจด้าน IT Distribution
  ในฮ่องกงมานานโดยเป็น Distributor ที่มียอดขายสูงสุดในฮ่องกง
  มีความสัมพันธ์ที่ดีกับผู้ผลิตจำนวนมาก ทำให้บริษัทฯ
  ได้รับการแต่งตั้งให้เป็นผู้แทนจำหน่ายของผู้ผลิตหลายรายตั้งแต่เริ่มต้น ซึ่งทำให้ในปี 2542
  ซึ่งเป็นปีแรกที่บริษัทฯ ดำเนินธุรกิจ บริษัทฯ ได้รับการแต่งตั้งจากผู้ผลิตรายสำคัญคือ Compaq,
  HP, Acer, APC, Fujitsu, Philips, 3Com ซึ่งบริษัทฯ มีรายได้ในปี 2542 ที่ 1,330
  ล้านบาท

  ปี 2543 บริษัทฯ ได้รับการแต่งตั้งให้เป็น Distributor จากบริษัท Samsung เพื่อจำหน่าย
  Hard Disk, CD-ROM, CD-RW และ DVD ของ Samsung เพิ่มเติม ซึ่งในปี 2543 บริษัทฯ
  มีรายได้ทั้งปีอยู่ที่ 2,585 ล้านบาท เพิ่มขึ้นร้อยละ 94

  ปี 2544 บริษัทฯ ได้รับการแต่งตั้งให้เป็น Distributor จาก IBM เพื่อจำหน่าย PC,
  Notebook และ Server และ EMC เพื่อจำหน่าย Enterprise Storage เพิ่มเติม โดยในปี
  2544 บริษัทฯ มีรายได้รวม 3,397 ล้านบาท เพิ่มขึ้นร้อยละ 31

  ปี 2545 บริษัทฯ มีรายได้เพิ่มขึ้นเป็น 3,853 ล้านบาท เพิ่มขึ้นร้อยละ 13.4

  ปี 2546 บริษัทฯ ได้เป็นผู้จัดจำหน่าย Hard Disk
  และจอภาพให้กับโครงการคอมพิวเตอร์เอื้ออาทรของกระทรวงเทคโนโลยีสารสนเทศและการสื่อสาร
  (กระทรวง ICT) และได้ขยายคลังสินค้าเพิ่ม โดยเช่าคลังสินค้าขนาด 4,000
  ตารางเมตรที่ซอย 13 ถนนพระราม 9 โดยมีรายได้ทั้งปี 5,688 ล้านบาท เพิ่มขึ้นร้อยละ 47.6
  ที่ประชุมคณะกรรมการบริษัทครั้งที่ 13/2546 ณ วันที่ 26 ธันวาคม 2546 ที่ประชุมมีมติให้บริษัทฯ
  จ่ายเงินปันผลจำนวน 95 ล้านบาท และเพิ่มทุนจดทะเบียนจาก 60 ล้านบาทเป็น 145.5
  ล้านบาท โดยชำระเต็มจำนวนจากผู้ถือหุ้นเดิม และในวันเดียวกัน ที่ประชุมผู้ถือหุ้นครั้งที่
  13/2546 มีการลงมติเห็นชอบมติเพิ่มทุนดังกล่าว และให้แปลงสภาพบริษัทฯ เป็นบริษัทมหาชน
  โดย ณ วันที่ 30 ธันวาคม 2546 บริษัทฯ
  ได้ทำการจดทะเบียนการเพิ่มทุนดังกล่าวกับกระทรวงพาณิชย์

  ปี 2547 บริษัทฯ ได้จดทะเบียนกับกระทรวงพาณิชย์แปรสภาพเป็นบริษัทมหาชนเมื่อวันที่ 9
  กุมภาพันธ์ 2547 และเปลี่ยนชื่อจากเดิม บริษัท เอสไอเอส ดิสทริบิวชั่น (ประเทศไทย) จำกัด
  เป็น บริษัท เอสไอเอส ดิสทริบิวชั่น จำกัด (มหาชน)

  ที่ประชุมวิสามัญผู้ถือหุ้นครั้งที่ 2/2547 ณ วันที่ 22 มกราคม 2547
  ที่ประชุมมีมติให้แก้ไขมูลค่าที่ตราไว้ของหุ้นจากที่กำหนดไว้หุ้นละ 10 บาท
  เป็นมูลค่าที่ตราไว้ของหุ้นในราคาหุ้นละ 1 บาท รวมเป็นจำนวนหุ้นทั้งสิ้น 145 ล้านหุ้น
  และมีมติให้เพิ่มทุนจดทะเบียนของบริษัทจากจำนวน 145 ล้านบาท เป็น 205 ล้านบาท
  โดยการออกหุ้นสามัญจำนวน 59.5 ล้านหุ้น โดยเสนอขายหุ้นสามัญเพิ่มทุนจำนวน 11.5 ล้านหุ้น
  ให้แก่ผู้ถือหุ้นเดิมตามสัดส่วน โดยผู้ถือหุ้นเดิมทำการใช้สิทธิเพิ่มทุนไปแล้วเมื่อวันที่ 19 มีนาคม
  2547, เสนอขายหุ้นสามัญเพิ่มทุนจำนวน 43 ล้านหุ้น ให้แก่ประชาชนทั่วไป
  ซึ่งการเพิ่มทุนดังกล่าวได้มีการจดทะเบียนกับกระทรวงพาณิชย์แล้วเมื่อวันที่ 15 มิถุนายน 2547
  และจัดสรรหุ้นสามัญเพิ่มทุนจำนวน 5 ล้านหุ้น
  เพื่อรองรับการใช้สิทธิของใบสำคัญแสดงสิทธิที่ให้สิทธิซื้อหุ้นของพนักงาน

  บริษัทฯ ได้รับการแต่งตั้งให้เป็น Distributor จาก Hitachi, O2, Konica Minolta
  และ HP เพื่อจำหน่าย Plotter และวัสดุสิ้นเปลือง เช่น หมึก, โทนเนอร์
  และวัสดุสิ้นเปลืองอื่น ๆ เช่น กระดาษ เพิ่มเติม โดยในปี 2547 บริษัทฯ มีรายได้รวม 6,759
  ล้านบาท เพิ่มขึ้นร้อยละ 18.8

  ปี 2548 บริษัทฯ ได้รับการแต่งตั้งให้เป็น Distirbutor จาก Apple, Dopod, Oki และ
  Lenovo โดยในปี 2548 บริษัทฯ มีรายได้รวม 8,773 ล้านบาท เพิ่มขึ้นร้อยละ 29.8

  ในระหว่างปี ได้มีพนักงานใช้สิทธิของใบสำคัญแสดงสิทธิในการซื้อหุ้นสามัญของบริษัทจำนวน
  856,300 หุ้น
  ในราคาสิทธิที่คำนวณจากมูลค่าทางบัญชีของหุ้นสามัญของบริษัทตามงบการเงินฉบับล่าสุดก่อนวันที่มีการใช้สิทธิ
  และบริษัทฯ ได้รับชำระเงินค่าหุ้นเป็นจำนวน 1.84 ล้านบาท
  พร้อมกับได้มีการจดทะเบียนกับกระทรวงพาณิชย์แล้วเมื่อวันที่ 6 กรกฎาคม 2548 และ 3 ตุลาคม
  2548

  ปี 2549 บริษัทฯ ได้รับการแต่งตั้งให้เป็น Distirbutor จาก Dlink, Symantec,
  Emerson และ Logitech โดยในปี 2549 บริษัทฯ มีรายได้รวม 9,295 ล้านบาท
  เพิ่มขึ้นร้อยละ 5.9

  ในระหว่างปี ได้มีพนักงานใช้สิทธิของใบสำคัญแสดงสิทธิในการซื้อหุ้นสามัญของบริษัทจำนวน
  625,000 หุ้น
  ในราคาสิทธิที่คำนวณจากมูลค่าทางบัญชีของหุ้นสามัญของบริษัทตามงบการเงินฉบับล่าสุดก่อนวันที่มีการใช้สิทธิ
  และบริษัทฯ ได้รับชำระเงินค่าหุ้นเป็นจำนวน 1.53 ล้านบาท
  พร้อมกับได้มีการจดทะเบียนกับกระทรวงพาณิชย์แล้วเมื่อวันที่ 20 เมษายน 2549

  ปี 2550 บริษัทฯ ได้รับการแต่งตั้งให้เป็น Distirbutor จาก Microsoft, Sandisk,
  Western Digital โดยในปี 2550 บริษัทฯ มีรายได้รวม 10,492 ล้านบาท เพิ่มขึ้นร้อยละ
  12.9

  ปี 2551 บริษัทฯ ได้รับการแต่งตั้งให้เป็น Distirbutor จาก AC Ryan, Axis, Krusell,
  OKI, WatchGuard รวมไปถึงการได้รับการแต่งตั้งจาก Commy โดยในปี 2551 บริษัทฯ
  มีรายได้รวม 12,087 ล้านบาท เพิ่มขึ้นร้อยละ 15.2

  ในระหว่างปี ได้มีพนักงานใช้สิทธิของใบสำคัญแสดงสิทธิในการซื้อหุ้นสามัญของบริษัทจำนวน
  1,692,800 หุ้น
  ในราคาสิทธิที่คำนวณจากมูลค่าทางบัญชีของหุ้นสามัญของบริษัทตามงบการเงินฉบับล่าสุดก่อนวันที่มีการใช้สิทธิ
  และบริษัทฯ ได้รับชำระเงินค่าหุ้นเป็นจำนวน 5.03 ล้านบาท
  พร้อมกับได้มีการจดทะเบียนกับกระทรวงพาณิชย์แล้วเมื่อวันที่ 17 มกราคม , 11 เมษายน , 9
  กรกฎาคม และ 9 ตุลาคม 2551

  ปี 2552 บริษัทฯ ได้รับการแต่งตั้งให้เป็น Distirbutor จาก ZTE, Juniper, Norton,
  Garmin-Asus, Asus และ Acer Smart Handheld โดยในปี 2552บริษัทฯ มีรายได้รวม
  13,950 ล้านบาท เพิ่มขึ้นร้อยละ 15.4

  ในระหว่างปี บริษัทฯ ได้มีการลงทุนในบริษัท เอสไอเอส เวนเจอร์ จำกัด ในจำนวน
  59,999,970 บาท หรือร้อยละ 99.99
  โดยมีวัตถุประสงค์เพื่อเพิ่มศักยภาพในการทำธุรกิจและสนับสนุนการขยายตัวของบริษัท

  เมื่อวันที่ 30 มิถุนายน 2552 มีใบสำคัญแสดงสิทธิที่ยังไม่ใช้สิทธิแปลงสภาพเป็นจำนวนทั้งสิ้น
  1,825,900 หน่วย และใบสำคัญแสดงสิทธิดังกล่าวได้สิ้นสุดอายุการแปลงสภาพแล้ว

2.2) ภาพรวมการประกอบธุรกิจ

บริษัท เอสไอเอส ดิสทริบิวชั่น (ประเทศไทย) จำกัด (มหาชน) ประกอบธุรกิจขายส่งคอมพิวเตอร์
ซอฟท์แวร์ อุปกรณ์ต่อพ่วงและอุปกรณ์สำนักงานอัตโนมัติต่าง ๆ ในประเทศไทย โดยบริษัทฯ
ก่อตั้งขึ้นเมื่อปี 2541 และในปี 2547 บริษัทฯ
เข้าเป็นบริษัทจดทะเบียนในตลาดหลักทรัพย์แห่งประเทศไทย

ในระหว่างปี 2552 บริษัทฯ ได้มีการจัดตั้งบริษัทย่อย ชื่อ บริษัท เอสไอเอส เวนเจอร์ จำกัด
โดยถือหุ้นร้อยละ 99.9 ซึ่งมีทุนจดทะเบียน 60 ล้านบาท โดยมีวัตถุประสงค์เพื่อลงทุนในบริษัทอื่น ๆ
เพื่อสนับสนุนการขยายตัวของบริษัท
ในปี 2552 ที่ผ่านมา บริษัทฯ เป็นผู้แทนจำหน่ายสินค้าจากผู้ผลิตมากกว่า 60 ราย
และมีจำนวนสินค้าที่จำหน่ายประมาณ 3,600 รายการ บริษัทฯ
มีฐานลูกค้าที่เป็นผู้ประกอบการคอมพิวเตอร์ทั้งที่เป็นร้านค้าปลีก
ผู้ค้าที่จำหน่ายเข้าภาคธุรกิจ/ราชการ ผู้รับวางระบบ
ผู้ผลิตคอมพิวเตอร์ภายใต้เครื่องหมายการค้าของตัวเอง ฯลฯ โดยในปี 2552 บริษัทฯ
จำหน่ายสินค้าให้กับลูกค้าทั้งสิ้น 4,450 ราย

  โครงสร้างบริษัทฯ และบริษัทในเครือ SiS ณ วันที่ 31 ธันวาคม 2552

SiS Distribution (Thailand) Public Company Limited

* hold in trust for SiS Distribution Ltd by SiS International Ltd & SiS
HK Ltd

  รายละเอียดการประกอบธุรกิจของบริษัทในเครือ SiS

+---------------------------+-----------------------+------------------+
| ชื่อบริษัท                    | ลักษณะการประกอบธุรกิจ    | ประเทศที่ดำเนินงาน/ |
|                           |                       |                  |
|                           |                       | จดทะเบียนจัดตั้ง     |
+===========================+=======================+==================+
| SiS International         | ประกอบธุรก             | เบอร์มิวด้า         |
| Holdings Ltd.             | ิจโดยการลงทุนและการถือหุ้น |                  |
+---------------------------+-----------------------+------------------+
| SiS Distribution Ltd.     | ประกอบธุรกิจโดยการถือหุ้น  | บ                |
|                           |                       | ริติชเวอร์จิ้นไอร์แลนด์ |
+---------------------------+-----------------------+------------------+
| SiS Distribution (M) Sdn. | ธุร                    | มาเลเซีย          |
| Bhd.                      | กิจขายส่งอุปกรณ์คอมพิวเตอร์ |                  |
+---------------------------+-----------------------+------------------+
| Maxima Technology         | ประกอบธุรกิจโดยการถือหุ้น  | บ                |
| (British Virgin)          |                       | ริติชเวอร์จิ้นไอร์แลนด์ |
+---------------------------+-----------------------+------------------+
| SiS Technologies          | ประกอบธุรกิจโดยการถือหุ้น  | สิงค์โปร์           |
| (Thailand) Pte Ltd..      |                       |                  |
+---------------------------+-----------------------+------------------+
| SiS Technologies Pte Ltd. | ธุร                    | สิงคโปร์           |
|                           | กิจขายส่งอุปกรณ์คอมพิวเตอร์ |                  |
+---------------------------+-----------------------+------------------+
| SiS International Ltd.    | ธุร                    | ฮ่องกง            |
|                           | กิจขายส่งอุปกรณ์คอมพิวเตอร์ |                  |
+---------------------------+-----------------------+------------------+
| SiS Macau Limitada        | ธุร                    | มาเก๊า            |
|                           | กิจขายส่งอุปกรณ์คอมพิวเตอร์ |                  |
+---------------------------+-----------------------+------------------+
| Faith Prosper Ltd.        | ประกอบธุรกิจโดยการถือหุ้น  | บ                |
|                           |                       | ริติชเวอร์จิ้นไอร์แลนด์ |
+---------------------------+-----------------------+------------------+
| Ever Wealthy Ltd          | Inactive              | ฮ่องกง            |
+---------------------------+-----------------------+------------------+
| Gold Kite Ltd.            | ประกอบธุรกิจโดยการถือหุ้น  | ฮ่องกง            |
+---------------------------+-----------------------+------------------+
| SiS Venture Co.Ltd.       | ประกอบธุรกิจโดยการถือหุ้น  | ไทย              |
+---------------------------+-----------------------+------------------+

  การที่บริษัทฯ อยู่ในกลุ่มบริษัท SiS ทำให้บริษัทฯ
  ได้รับประโยชน์จากการได้รับข้อเสนอพิเศษจากผู้ผลิตเนื่องจาก SiS International Ltd.
  ดำเนินธุรกิจด้านขายส่งอุปกรณ์คอมพิวเตอร์ (IT Distribution)
  ในฮ่องกงมานานโดยเป็นหนึ่งใน Distributor ที่มียอดขายสูงสุดในฮ่องกง
  มีความสัมพันธ์ที่ดีกับผู้ผลิตจำนวนมาก ทำให้บริษัทฯ
  ได้รับการแต่งตั้งให้เป็นผู้แทนจำหน่ายของผู้ผลิตหลายรายตั้งแต่เริ่มต้น

  จากการที่บริษัทในเครือ SiS
  ดำเนินธุรกิจขายส่งอุปกรณ์เกี่ยวกับคอมพิวเตอร์และเทคโนโลยีสารสนเทศ
  เครือข่ายบริษัทเหล่านี้ได้รับการจัดตั้งและจัดการเพื่อให้ได้ประโยชน์จากการรวมศูนย์เพื่ออำนาจต่อรองทางการค้า
  และประสิทธิภาพในการบริหารจัดการ
  ในการจัดการดังกล่าวจึงมีเจ้าหน้าที่และส่วนงานที่ให้บริการกับบริษัทในเครือที่ถูกจ้าง และเป็น
  ค่าใช้จ่าย ของ SiS International Holdings Ltd. ดังนั้น บริษัทฯ
  จึงมีการทำสัญญาเพื่อแบ่งภาระต้นทุนค่าใช้จ่ายดังกล่าว โดยบริษัทฯ
  ต้องจ่ายค่าธรรมเนียมการจัดการให้กับ SiS International Holdings Ltd. โดยในปี
  2545 บริษัทฯ จ่ายค่าธรรมเนียมดังกล่าวในอัตราร้อยละ 0.25 ของยอดขาย ปี 2546
  ในอัตราร้อยละ 0.125 ของยอดขาย และตั้งแต่ปี 2547 เป็นต้นไป ในอัตราร้อยละ 0.0625
  ของยอดขาย โดยบริษัทฯ
  จะมีการแลกเปลี่ยนกลยุทธ์ทางด้านการบริหารจัดการและความรู้ทางด้านเทคโนโลยีใหม่
  รวมถึงการใช้กำลังคนร่วมกัน ทำให้บริษัทฯ
  สามารถบริหารงานและปรับตัวตามสภาวะการแข่งขันในตลาดภายในประเทศได้อย่างมีประสิทธิภาพ

2.3) โครงสร้างรายได้

สามารถแยกรายได้จากการขายออกเป็นส่วน ๆ ตามประเภทสินค้าดังต่อไปนี้

หน่วย : ล้านบาท

  -------------------- ---------- ---------- ---------- ---------- ----------
  ประเภทสินค้าหลัก        2548       2549       2550       2551       2552

  เซอร์ฟเวอร์            435.0      479.0      436.8      551.0      562.0

  ตั้งโต๊ะ                942.0      1,116.0    1,016.1    1,160.5    1,393.5

  พกพา                 1,748.0    1,931.0    2,948.5    3,511.1    4,479.5

  Smart Phone          998.0      541.0      855.0      1,127.3    1,312.2

  วัสดุสิ้นเปลือง           747.0      926.0      972.6      1,045.8    1,176.7

  อุปกรณ์รับแสดงภาพ       1,174.0    1,345.0    1,365.7    1,484.3    1,450.3

  อุปกรณ์เก็บข้อมูล         859.0      769.0      639.0      522.6      526.1

  เครื่องพิมพ์             719.0      735.0      700.1      707.4      646.1

  อื่น ๆ                 1,030.0    1,333.0    1,425.6    1,785.6    2,246.1
  -------------------- ---------- ---------- ---------- ---------- ----------

ในปี 2552 ที่ผ่านมา บริษัทฯ มียอดขายรวมเพิ่มขึ้น 15.4% โดยสามารถแบ่งประเภทสินค้าที่บริษัทฯ
จัดจำหน่ายออกได้เป็น 8 ประเภทตามตารางข้างต้น

2.4) เป้าหมายการดำเนินธุรกิจ

บริษัทฯ มีเป้าหมายในการเป็นหนึ่งในผู้นำของธุรกิจขายส่งอุปกรณ์คอมพิวเตอร์ (IT
Distribution) โดยได้กำหนดแนวทางเพื่อให้บรรลุเป้าหมายดังกล่าวไว้ดังนี้ :

การปรับโครงสร้างพื้นฐาน

ตั้งแต่ปี 2551 บริษัทฯ มีการดำเนินการปรับโครงสร้างพื้นฐาน
เพิ่มความสามารถในการแข่งขันในอนาคตที่สำคัญคือการเริ่มต้นโครงการปรับเปลี่ยนระบบโปรแกรม
SAP R/3 ซึ่งเป็นโปรแกรมจัดการทรัพยากรโดยรวมของบริษัท (Enterprise Resource
Planning)

บริษัทฯ ใช้ระบบโปรแกรม SAP R/3 มาตั้งแต่ปี 2542 ซึ่งโปรแกรมดังกล่าว
ถือเป็นโปรแกรมอันดับหนึ่งที่ได้รับการยอมรับและนำไปใช้ในบริษัทฯ ชั้นนำทั่วโลก บริษัทฯ
ประสบผลสำเร็จจากการใช้โปรแกรมนี้ด้วยดีตลอดมา อย่างไรก็ตาม บริษัท SAP
ได้มีการพัฒนาโปรแกรมให้มีความสามารถเพิ่มขึ้นอย่างต่อเนื่อง จนปัจจุบัน เป็นรุ่นใหม่ล่าสุด SAP
ECC 6.0 รวมทั้งกระบวนการทำงานของบริษัทฯ
ก็มีการเปลี่ยนแปลงไปจากเดิมที่เคยออกแบบไว้ตั้งแต่ปี 2542 มาก
จึงมีการเริ่มต้นโครงการปรับปรุงระบบงานทั้งหมดให้คล่องตัวขึ้น รวดเร็วขึ้น
และสามารถตรวจสอบได้ดีขึ้น พร้อมกับเปลี่ยนมาใช้โปรแกรม SAP ECC 6.0
และเพิ่มการใช้งานในอีกหลายส่วนที่เป็นส่วนเพิ่มเติมของ SAP ECC 6.0
รวมทั้งการให้ลูกค้าสามารถสั่งซื้อสินค้าผ่านอินเตอร์เน็ตได้ ซึ่งบริษัทฯ
เริ่มโครงการดังกล่าวตั้งแต่ปลายปี 2549 และคาดว่าจะดำเนินการเสร็จภายในปี 2553 นี้
โดยเมื่อจบโครงการ บริษัทฯ เชื่อว่าประสิทธิภาพโดยรวมขององค์กรจะเพิ่มขึ้นได้มาก

นอกเหนือจากการปรับปรุงโครงสร้างพื้นฐานตามที่กล่าวมาแล้ว จากการพัฒนาอย่างต่อเนื่อง บริษัทฯ
มีโครงสร้างพื้นฐานที่แข็งแรงในหลายด้าน ช่วยสร้างสถานะภาพและทำให้บริษัทฯ
สามารถแข่งขันได้ดีขึ้น ในอนาคตดังนี้

การมีเครือข่ายที่กว้างขวาง

บริษัทฯ มีเครือข่ายลูกค้าที่กว้าง โดยมีจำนวนลูกค้าที่เปิดบัญชีกับบริษัทฯ มากกว่า 4,000 ราย ในปี
2552 บริษัทฯ จำหน่ายสินค้าให้ลูกค้าทั้งสิ้น 4,450 รายซึ่งการมีฐานลูกค้าที่ซื้อสินค้าจากบริษัทฯ
เป็นประจำอยู่จำนวนมากนี้ ทำให้บริษัทฯ มีความมั่นคงของยอดขาย
และเป็นรากฐานสำคัญที่ทำให้บริษัทฯ
สามารถขยายธุรกิจโดยการจัดหาสินค้าเพิ่มเติมมาจำหน่ายให้กับฐานลูกค้าเหล่านี้ได้โดยมีค่าใช้จ่ายเพิ่มขึ้นเพียงเล็กน้อย

นอกเหนือจากฐานลูกค้าที่มีอยู่มากแล้วนี้ ในปี 2553 บริษัทฯ
จะลงทุนขยายการขายในต่างจังหวัดมากขึ้น โดยการจัดตั้งสำนักงานขายเพิ่มอีก 3
แห่งในจังหวัดภูเก็ต, สงขลา (หาดใหญ่) และขอนแก่น ซึ่งจะทำให้บริษัทฯ
สามารถเพิ่มลูกค้าและยอดขายในต่างจังหวัดขึ้นได้อีก

การจัดหาสินค้ามาจำหน่ายเพิ่ม

บริษัทฯ
ได้รับความไว้วางใจจากผู้ผลิตชั้นนำระดับโลกให้เป็นผู้แทนจำหน่ายสินค้าเพิ่มขึ้นอีกหลายรายการในปี
2552 เช่น สมาร์ทโฟน Garmin-Asus, สมาร์ทโฟน Acer, Asus (notebook), Norton
(software), PCTools (software), Gateway (notebook), MSI (notebook), ZTE
(networking), IOMEGA (storage), Juniper (networking), Case-Mate (phone
accessory), AverMedia (video recorder), Sanyo (projector), QNAP
ทำให้บริษัทฯ เป็นผู้แทนจำหน่ายให้กับผู้ผลิตทั้งสิ้น 67 รายในปี 2552

การได้รับความไว้วางใจจากผู้ผลิตชั้นนำให้เป็นผู้จัดจำหน่ายสินค้าในประเทศไทยนี้
แสดงถึงศักยภาพของบริษัทฯ ทำให้บริษัท มีสินค้าจำหน่ายให้กับลูกค้าเพิ่มขึ้น สามารถเพิ่มยอดขาย
กำไร และทำให้ได้ลูกค้าใหม่ ๆ เพิ่มขึ้น

ระบบงานและวัฒนธรรมองค์กร

บริษัทฯ มีการพัฒนาระบบงานที่มีประสิทธิภาพและมีการปรับปรุงอย่างต่อเนื่อง
มีการลงทุนในระบบงานที่ช่วยเพิ่มประสิทธิภาพในการทำงาน เช่นระบบ ERP ของ SAP
ที่กำลังปรับปรุงเป็นรุ่น ECC 6.0, ระบบ electronic workflow ของ Lotus Notes, ระบบ
Call Center ของ Avaya, ระบบ e-learning ของ IBM และพร้อมกันนี้ บริษัทฯ
ได้มีการพัฒนาวัฒนธรรมองค์กรให้เป็นองค์กรที่เน้นการเรียนรู้ มีการปรับปรุงประสิทธิภาพตลอดเวลา
ทำให้บริษัทฯ
ยังคงความสามารถในการแข่งขันและสามารถปรับเปลี่ยนองค์กรให้สอดคล้องกับการเปลี่ยนแปลงภายนอกได้อย่างรวดเร็ว

ฐานการเงินที่แข็งแรงและโปร่งใส

บริษัทฯ มีฐานการเงินที่ดี มีการเพิ่มขึ้นในส่วนของผู้ถือหุ้นอย่างต่อเนื่อง โดยในปี 2552
มีส่วนของผู้ถือหุ้นอยู่ที่ 999.3 ล้านบาท เพิ่มขึ้นในอัตราร้อยละ 20.6 จากปีที่ผ่านมา

นอกเหนือจากการเพิ่มขึ้นของส่วนของผู้ถือหุ้นแล้ว บริษัทฯ
มีการเติบโตของทั้งรายได้รวมและกำไรสุทธิอย่างต่อเนื่องมาทุกปี ณ. สิ้นปี 2552 บริษัทฯ
มีอัตราส่วนสภาพคล่อง (current ratio) ที่ระดับ 1.45 เท่า, มีอัตราส่วนสภาพคล่องหมุนเร็ว
(quick ratio) อยู่ที่ระดับ 0.95 เท่า และได้รับความไว้วางใจจากสถาบันการเงินที่ดีขึ้น
โดยบริษัทฯ มีวงเงินกู้ยืมจากสถาบันการเงินต่าง ๆ รวมแล้วมากกว่า 2,500 ล้านบาท ณ สิ้นปี
2552

การให้ความสำคัญในการกำกับดูแลกิจการ

บริษัทฯ ให้ความสำคัญและมีการดำเนินการตามแนวทางกำกับกิจการที่ดีใน 5 แนวทาง อันได้แก่ 1)
สิทธิของผู้ถือหุ้น 2) การปฏิบัติต่อผู้ถือหุ้นอย่างเท่าเทียมกัน 3)
การคำนึงถึงบทบาทของผู้มีส่วนได้เสีย 4) การเปิดเผยข้อมูลและความโปร่งใส 5)
ความรับผิดชอบของคณะกรรมการ
ซึ่งจากการสำรวจตามโครงการสำรวจการกำกับดูแลกิจการบริษัทจดทะเบียนประจำปี 2552
ที่สมาคมส่งเสริมสถาบันกรรมการบริษัทไทยจัดทำขึ้น บริษัทฯ ได้รับการประเมินอยู่ในเกณฑ์ “ดีเลิศ”
ซึ่งเป็นระดับสูงสุด ซึ่งแสดงให้เห็นถึงการให้ความสำคัญในการกำกับดูแลกิจการที่จะทำให้บริษัทฯ
สามารถเติบโตได้อย่างมั่นคง